السلام عليكم ورحمة الله وبركاته الحمد لله رب العالمين فله الحمد الحسن والثناء الجميل. واشهد ان لا اله الا الله وحده لا شريك له واشهد ان محمدا عبده ورسوله. وبعد
طهر الله قلوبكم ويسر الله امركم وشرح الله صدركم مع هذا اليوم وصباح هذا البكور. فاسأل الله سبحانه وتعالى ان يفتح علي وعليكم فتوحا  تليق بالاقبال وحسن الاقبال والوفادة عليه
ما زال حديسنا حول كلام الرجل المبارك ابن القيم رحمة الله عليه وما زال حديسه عن الاذكار واهمية الاذكار والدوافع التي تجعل المرء يقبل على هذه عبادة بقلب غير الذي كان من قبل
فبيقول ان زكر الله سبحانه وتعالى يسهل الصعب وييسر العسير ويخفف المشاق فما ذكر الله على صعب الا هان ولا على عسير الا تيسر ولا مشقة الا خفت ولا شدة الا زالت ولا كربة الا انفرجت
فذكر الله هو الفرج بعد الشدة واليسر بعد العسر والفرج بعد الغم والهم كلام نفيس من رجل المعي هو اه ابن القيم بيقول ان زكر الرب جل وعلا ليسهل الصعب
يعني في حاجة صعبة زكر الله سبحانه وتعالى يذكره ييسره؟ نعم لكن كما قلت لكم ان الزكر يا جماعة اللي بييسر مش من مجرد ان انا ايه بحرك لساني هو ايه يعني في اتنين
بيحصل ليهم نفس الظرف نفس الزرف لكن رد الفعل والاستجابة مختلفة تماما في وحدا ممكن تسمع كلمة من والدتها تقيلة نفس الجملة دي واحدة سمعتها صديقتها سمعتها من والدتها فالاولى
تبدأ تقول هي ليه بترد علي وانت ليه بتزعقي يا امي وانت ليه وليه وليه وتبدأ تعلي في واحدة تانية بتقول واضح ان ماما متضايقة اوي الله المستعان استغفر الله واسأل الله ان ايه ينزغ بيننا الشيطان كل ده بينها وبين نفسها
وبعدين تروح قايمة وتقول لها خلاص يا امي ما تشغليش بالك ان شاء الله على الموضوع او تسكت تماما وتصمت الموقف واحد وردود الافعال مختلفة تماما ايه اللي مخلي ان البلاء هنا في الاولى يزيد والبلاء والتوتر يقل في التانية
رغم ان كل الزروف والسياق موجود هو اختلاف طريقة التفكير والاستحضار صح هو فيه واحد في واحد يصحى الى ابنه تعبان آآ يروح للدكتور محتاجين عملية يروح العملية يفارق الحياة
واحد تاني نفس الحدس بصورة او اخرى ابنه فارق الحياة. الاولاني كل ما واحد يتصل به ويقول له طمنا وايه الاخبار وندخل المستشفى دلوقتي؟ يقول اه الحمد لله. اللهم لك الحمد. يقول له هو داخل العناية؟ اه الحمد لله هو في اه
فوق في الدور التالت في العناية. دلوقتي هو في عناية الله سبحانه وتعالى. واسأل الله ان يقدر الخير فالدكتور يقول له انت والد فلان؟ يقول له اه. انا كنت عاوز اقول لحضرتك حاجة واتمنى انك تتماسك ومش عارف ايه والكلام ده كله
اقول له يا دكتور لو فيه حاجة هي وديعته اخزها قدر الله وما شاء فعل وتجد دموعه كدموع محمد ولا نقول الا ما يقول الرب ان العين لتحزن وان الايه؟ القلب ليحزن وان العين لتدمع وان على فراقك يا فلان لحزن
وفي واحد تاني حياته كلها تتلون اسمر واسود وماشي في الحياة كئيب وليه اصل معلش ادعوا لها اصل بنتها ماتت وحياتها بقى كلها على طول الخط كأن النور قطع عاشت على هذا الموقف. الموضوع مش مجرد يوم ولا اسبوع ولا اسبوعين لا بقت خلاص دي الحياة. بقى لها خمس ست سنين ايه يقول لك اصل ابنها مات
طيب ده يدل على ايه بقى؟ ايه الفرق بين الاولاني والتاني ايه الفروق؟ الفروق يا جماعة دي بتكون في القلوب وفي العقول القلوب والعقول انا النهاردة سبحان الله فحصل موقف
قدامي موقف فيه قدر من البلاء هذا الموقف لما حدث وموقف متداخل وفيه تفاصيل كتير فكان الموقف ده لما حصل فكان الشخص اللي قدر عليه هذا الموقف استحضر على طول
ان قبل خلق الارض والسماوات بخمسين الف سنة كان مقدر اللي احنا هيحصل لنا واحد اتنين تلاتة اربعة كنت عندي لقاء كده من اسبوع واتأخرنا شوية فالاخ بيقول لي اتأخرنا قوي الله المستعان. فانا بقول له ايه خلاص احنا خدنا بالاسباب وقدر الله وما شاء فعل. قبل خلق السماوات والارض بخمسين الف سنة. مكتوب ان احنا
ما نتأخر وقلت له لغاية دلوقتي الله اعلم ممكن قد يكون مكتوب اصلا ان احنا مش هنحضر الدرس الشعور ده الاستحضار ده بيوفر كتير حاجات كتير ويخليك دايما هادي هو ابن القيم بيقول لك بيسهل الصعب مش زكر ان انا اقول سبحان الله والحمد لله الله اكبر ده بيسهل الصعب لأ يا جماعة
يعني اما اشوف دعاء النبي صلى الله عليه وسلم ادعية النبي صلى الله عليه وسلم مش عاوز اقول مضاد حيوي لان مضاد حيوي دي كلمة او قليلة اوي هو اكسجين الروح
اكسجين فعلا بروح يعني روح بدونه تحس ان فيه احتضار النبي صلى الله عليه وسلم يعود من غزوة احد والصحابة بيصلوا وراه بينزفوا بينزفوا بعضهم متعور وسبعين واحد ميت حاجة صعبة صعبة صعبة
ويقول لهم ايه دعوني قوموا حتى اثني على ربي. يا سلام! استووا حتى اثني على الله يا رسول الله هم محتاجين هتقوم دلوقتي تثني؟ اه انت استووا حتى اثني ايه الجمال ده
وبعض الناس يقول لك هو ييجي يعني ما بيحسوش؟ لا يا جماعة هو الفكرة مش فكرة بعض الناس يقول لك ايه اصل كده ممكن يتقال علينا ان احنا عندنا برود مشاعر
لا والله سخونية مشاعر اه لو تقصد. لكن قد يكون يظهر على الجسد البرود لكن القلب سخن مفتع هو ده المهم هو ده يعني البنت اللي بتكون واقفة مع والدتها في المستشفى ومتجلدة وقاعدة تروح وتيجي وتحاسب الدكتور وكده. هي ديت واحدة مش
ساب مامتها لأه بس ديت انتصرت على الفكرة التي تقعدها وبتتعامل مع اللي بلاء النبي صلى الله عليه وسلم كان اذا قام من الليل بيقول ايه شوفوا النبي صلى الله عليه وسلم هيقوم دلوقتي عشان يقيم الليل
اه دي منازل بقى ممكن احنا كتير ما ناخدش بالنا منها او انا على الاقل يعني ومن شبهي لان الباب ده احنا ما بنعملوش كتير فالنبي قايم يصلي قيام الليل
فيقول الله اكبر طيب بعد كده هيقول ايه بقى يشوف من الادعية يروح قايل ايه وانتم استحضروا كده ان احنا في سكينة المدينة وسكون الليل. فلما جن عليه الليل والدنيا هادية خالص
ما فيش بالظروف بتاعة اليومين دول لانوار والاشياء اللي هي يعني دخلت الليل في النهار فسبحان الله يقوم النبي صلى الله عليه وسلم بالليل وبعد ما يقول تكبيرة الاحرام يقول ايه بقى
اللهم لك الحمد انت نور السماوات والارض ومن فيهن ولك الحمد انت قيم السماوات والارض ومن فيهن ولك الحمد انت رب السماوات والارض ومن فيهن. يا جماعة الكلام ده كلام الازكار ده عامل زي آآ الارقام
موبايل او لغة البرمجة فانت اما بتكتب كود لازم يبقى فيه استجابة. يعني انا باتصل كده زيرو حداشر اربعين مش عارف ايه كده. ده رقم هتلاقي محمد هيرد عليك. صح؟ هي الجمل دي
الكود كود به كود الكود ده عاما بيتقال القلب على طول بينطق لكن في ناس بتلعب في الموبايل بزراير اللي هو البلاستيك فما فيش اي استجابة لان هو داخل بالطريقة دي
فاهمين الفكرة؟ فالايات وكلام الوحي ده المفترض بتبقى اكواد بتعمل في قلبك الافاعيل فاما النبي صلى الله عليه وسلم يقول ولك الحمد ان تقيم السماوات والارض ومن فيهم. هو ذاق هذا المعنى وعبر عنه باللسان. فلما عبر عنه باللسان انفتح اكثر
في القلب مرة اخرى ولك الحمد انت رب السماوات والارض ومن فيهن ولك الحمد انت ملك السماوات والارض ومن فيهن ولك الحمد انت الحق ووعدك ها الحق وقولك حق ولقاؤك حق والجنة حق والنار حق
والساعة حق والنبيون حق. ومحمد حق اللهم لك اسلم وبك امن وعليك توكلت على فكرة في ناس دلوقتي سلموا وخلصوا القيام يعني في ناس دلوقتي فعلا بنفس اللفظ كده نتشوا الوتر
خطفوا الشفع والوتر والنبي صلى الله عليه وسلم لسه ايه في الحتة دي اللهم لك اسلمت وبك امنت وعليك توكلت. شوفوا الكلمات والله هزا الدعاء اقسم بالله يعني لو شرحناه
في في مساق ممكن يعني ما يقلش خمس ست ايه لقاءات اللهم لك اسلمت وبك امنت عليك توكلت اليك انا وبك خاصمت بك خاصمت انا ما بخاصمش اي حد الا بك
واليك حاكمت انا ما اقدرش احاكم ايا بختلف مع اي حد الا وانت تكون الحكم والوحي هو الحكم واليك حاكم. انت ربنا واليك المصير اغفر لي ما قدمت. يعني شوفوا كلمة فاغفر دي النبي صلى الله عليه وسلم بيقدم بها ايه؟ بيقدم بداياته وتهيئة للقلب عشان يفتح افتح
بتفتح السكة فاغفر لي ما قدمت وما اخر وما اسررت وما اعلنت وما انت اعلم به مني. انت المقدم وانت المؤخر. انت الهي لا اله الا انت ولا حول ولا قوة الا بالله
والله يا جماعة غريب جدا الدعاء ده وجوه يعني انا بحس وانتم بتقولوا الدعاء نفسه الدعاء مجرد ما بتقولوا بهدوء انت حسيت ان ايه ان ان في بقى في تواصل
بينك وبين قلبك تيجي تدخل الفاتحة لا الفاتحة بقى بتبقى اسمها فعلا الفاتحة. تفتح ابواب السماء معك بقى يلا ازا عديت اهدنا دي الصراط المستقيم ولقيت نفسك مع ابوك ما تعرفش تقرأ تخش على وردك. لان الفاتحة فتحت لك آآ طاقة كده
معينة نافزة الى السماء قفزت منها وانطلقت وخرجت برة الجازبية الارضية فما عدش فيه ثاقلتم الى الارض دي فشوفوا حتى اخر الدعاء انت المقدم وانت المؤخر. شوفوا التوسل توسل الى الله سبحانه وتعالى باسمائه وصفاته. هو ده حضور الذكر. ما هو
يا جماعة ايه اللي مخلي الورق؟ يعني احنا ماشيين في طريق في واحد يقول لك يا ربي ده فيه كمين قدام وانا مش معي الرخص وبتاع فيرجع. في واحد تاني دايس بقوته ليه
هو منتمي فحس الانتماء ابن لواء ابن واحد مدير امن آآ خاله وبتاع اخوه اللي ماسك الكمين ده المهم وهو داخل بقوة ايه؟ بقوة ايه؟ رغم ان حاجة صعبة بس ايه اللي ايه اللي سهلها
الانتماء ان هو ذكر الانتماء اللي هو منتمي له عشان كده الحاجات دي اما الواحد بيكون عنده الشعور بتاع الانتماء ده بيختلف تماما فالنبي صلى الله عليه وسلم يقول في اخر الدعاء انت المقدم
وانت المؤخر. ده توسل الى الله باسمائه. يتضمن طلب وسؤال وعمال ما يستحضر سبحان الله! يعني وانت بتقول الدعاء ده عشان بس نعلق على كلمة هت ابن قيم والفائدة اللي بعدها ان ذكر الله يذهب عن القلب المخاوف كلها
فالواحد لما يستحضر المعنى ده طب ازاي يزهب المخاوف؟ وازاي يكون له تأسير حقيقي في الامن استحضار المعاني عمال يقول انت المقدم وانت المؤخر يعني ايه الكلام ده؟ يعني يا رب
لن يتم شيء الا بقدرتك ومشيئتك وعلى وفق ما تقدر فربنا يقدم من يشاء يؤخر من يشاء. في الوجود وجودك على الارض ان فلان سابقك بيوم وفلان جه متأخر بيوم. هو الذي علم المتقدمين منا والمتأخرين
ربنا اللي قدمهم في الوجود وفي الولادة فاحنا ما جيناش باختيار منة ولا ارادة احنا ما اخترناش الزمن اللي اتولدنا فيه بعض الناس يقول لك ايه يا ريتني كنت اتولدت ايام النبي صلى الله عليه وسلم. يعني كنت ممكن تبقى ابن سلول
وممكن تبقى بنتي مرات ابو لهب ما هو ما حدش عارف انت كنت هتكوني ايه؟ هل هتكوني من المنافقين ولا كنتي هتحبي ايه ولا ايه ولا ايه فبعض الناس بيكون فاكر يعني يقول لك ايه انا كنت نفسي لا لأ هو افضل عصر انت اتولدت فيه اللي انت اتولدت فيه
افضل زمن انت اتولدت فيه هو اللي انت اتولدت فيه افضل تقدير له لان الله سبحانه وتعالى هو الحكيم الخبير واختار لك ما يصلحك واختار لك اجمل اختيار فاختيار ربك لك ده مهم قوي
سبحان الله! من معنى ده مهم الله اعلم واحد دي كان ابن القيم اظن ولا ابن الجوزي كان يقول لك الناس اللي بيقول لك ايه انا لو كنت يعني كنت نفسي اكون في المدينة
آآ كان وضعي هيتغير لو انا قاعد في المدينة فبيرد عليه بيقول له ارتأى نافق ابن سلول وصلى خلف الرسول وامن النجاشي ولم يرى النبي فالدنيا مش فكرة ايه المكان فين
لأ ابن زلول بيصلي خلف الرسول ونافق والنجاشي يؤمن بالنبي ولم يرى النبي فالمعاني دي مهمة جدا الانسان يكون حاضر في القلب. فهنا انت المقدم انت المؤخر. مين اللي قدم فلان؟ ومين اللي قدمهم في الوجود الزمن؟ ومين اللي وجههم
وقدمهم فين في المراتب والمنازل يعني شو اللي اسر الدعاء ده؟ انا بعاني من حسد لاختي انا اخت كده دايما اختي لزميلتي بقى او صديقتي او او ايا كان بقى انا عندي حسد. عندي مشكلة الحساد دول عارفين مشاكلهم مع مين
يعني مي بتحسد اه شاهندا. او محمد بيحسد عبدالرحمن انتم عارفين مشكلتهم ايه؟ او هو ما هي مشكلة الحسد دي والكلام ده كله ان هو اشكاله المركزي مع تقدير الرب
هو كأنه بيقول لربنا سبحانه وتعالى انا المفترض اني اكون معيد انت قدرت ازاي ان ده اللي يكون معيد وانا لأ انا المفترض اكون انا المعلمة بتاعة الاجازة. انا المفترض اللي ادي الدرس. ليه هي اللي بتدي الدرس؟ انا المفترض اللي اكون انا المقدم
وهو المؤخر ليه هي دي المشكلة هي دي اللي بتكون المشكلة. طبعا فيه واحد اتزلم اتزلم في مؤسسة ما واخرته وكده اه يتكلم معهم يقول لهم انتم ليه عملتوا كده
لكن انا اشوف ان اخويا ربنا سبحانه وتعالى وسع لي ان انا شايف فيها ايه مش عارف انا رغم ان انا اللي متعلمة وانا اللي حافز القرآن ده انا لسه مسمعة سورة الاعراف كلها ما غلطتش الا اتناشر غلطة
فالشخصيات دي مشكلتها فين مشكلتها مع القدر مش مع الشخص يعني تقول لنفسك اما تيجي كده يا حبيبي مشكلتك مش معه هل الزي اعطاه زالم عشان كده لما سلط الحجاج
على بعض الصالحين واظنه ابن جبير فكان يقول له ايه والله انك لظالم ولكن الذي سلطك علي ليس بظالم المعنى ده مهم قوي انك تكون دايما عايشه وحاسه وضايقه لانك زالم لكن الذي سلطك علي ليس بظالم
وتقولها من باب الشهود مش من باب التوجع انك تقول شاهد كده فعلا مش من باب جملة بنقولها وخلاص لأ فالرب جل وعلا عمال اقول انت المقدم والمؤخر شف الجملة دي بس اللي هي في سياق عادي جدا في الدعاء ممكن تعالجك من امراض كتيرة جدا من السحر من
ان الحسد من النظر للغير. لانك عدم ان تمد عينك لي. لا سبحان الله فالنبي صلى الله عليه وسلم يقول انت المقدم ولا انت في المراتب في المنازل دي كده النبي صلى الله عليه وسلم يقول لا يزال قومي يتأخرون
حتى يؤخرهم الله دايما يتأخر في الصلاة فيتأخر عن الصلاة. دايما يتأخر في استجابة وطاعة والدته ووالده. فيؤخره الله. دايما متأخر عن حضور مجالس العلم يؤخره الله متأخر دايما عن قيام الليل يؤخره الله عن عن حتى يؤخرهم الله نسأل الله ان يسترنا. ففكرة ان مين اللي يتقدم ومين اللي يتأخر
فيتأخر اما تستحضر المعنى ده انت المقدم وانت نوح دي منزلة عالية جدا. فالله يوفق من شاء لما شاء وهيقدمك يوم القيامة. يبقى قدمك التقديم الزمني والتقديم الرتبي اللي الرتبة يعني في الدنيا وفي الاخرة بقى
وفي الاخرة اما الله سبحانه وتعالى يقول وتلك حجتنا اتيناها ابراهيم على قوم ونرفع درجات من نشاء. يا سلام شوفوا يا جماعة ان ربنا اه من التقديم انه يرفعك حتى في الحجة والبيان
فالله يهب لمن يشاء الطاعات. اجعله مقدما عنده. يؤخر من شاء حتى يؤخر في النار والعياذ بالله. يقدم من شاء في امر الدين. وفي امر الدنيا. ويؤخر انشأ بل يقدمهم احيانا في قلبك
تقول سبحان الله انا فلان ده كلامه قريب جدا هو المقدم في قلبي. والكلام ده متأخر. وهكزا طيب بعد ما قال كده النبي صلى الله عليه وسلم في الدعاء انت المقدم يقول ايه؟ انت الهي. يا سلام على يا جماعة ده ده الهوية
خلص النبي صلى الله عليه وسلم خلص المشهد بالجملة دي. انت الهي لا اله الا انت ولا اله غيرك يا جماعة اللي بيحبه عارفين الكلام اللي انا بقوله ده اللي بيحبوا يعني زي ما في اتنين بيحبوا بعض بيعلقوا بعض على الكلمات البسيطة قوي كده وتلاقيهم بيتفننوا ان يسربوا الحاجات البسيطة دي ويتكلموا كتير مع بعض
بعض من احب انسانا تكلم معه. فاللي بيحب حد بيتكلم معه هو النبي صلى الله عليه وسلم بيحب ربنا فبيتكلم ما احنا لسه كده هنصلي اه طب ما نستسمر الصلاة دي كده في الايه؟ في في الكلام
فيزكر النبي صلى الله عليه وسلم اسم الالوهية هنا. اللي مضاف لضمير المتكلم الفرد. انت الهي يا جماعة يا سلام على الخصوصية انتيناه يستشعر انه معه هم معه الرب جل وعلا
فمع ربه مع مع الهه الذي يعبده. مع اله اللي بيحبه بيخضع له بيتذل له يشعر بكمال العبودية ما هو كان قاعد يعني يفند هذا عمال يقول انا بك اسلمت وبك امنت وعليك توكلت واليك امنت وبك خاصم واليك حاكم
انت ربنا واليك معصية وفي الاخر وانت الهي. خصوصية في قضية العبودية يا جماعة مهم قوي ان يكون لك سر بينك وبينه تحتاج ان يكون بينك وبين ربنا ما تختص به من عبادات
انك تكون في عبادة كده خاصة يعني بينك وبينه فتأمل في قوله انت ربنا انت الهي كم تعلم قد ايه الخصوصية ديت مهمة جدا جدا المعنى ده فيه شهود سبحان الله الانبياء كلهم كانوا بيعملوا كده
يعني شعيب بيقول لهم ايه واستغفروا ربكم في هود واستغفروا ربكم ثم توبوا اليه ان ربي رحيم ودود. تاني الجملة واستغفروا ربكم مش ربي ثم توبوا اليه. ان ربكم لا ان ربي رحيم ودود. ليه كده
ليه ليه فاستغفروا قال ربكم وهنا قال ربي عندما امرهم بالاستغفار ذكرهم باسم الربوبية اللي مضاف للجميع لكن لما ذكر الود والرحمة ده امر بقى انا ادايقه يا رب انتم تدوقوه بقى تعالوا عشان تدوقوا
فهو يشهد ويعلم ان الله رحيم ودود فهو داء فمن اخلص لله او استشعر قال عشان كده يقولوا انت ربي. فبيقول لهم ان ربي صالح بيقول لهم كده. ان ربي قريب مجيب. هو قريب من
المؤمنين وقريب من غير المؤمنين لكن القرب فيه قرب خاص وجدوا صالح فعبر عنه. فالنبي صلى الله عليه وسلم بيعبر انت الهي دي في معنى خاص هو حسه فلابد ان يكون فيه بينك وبين الله عمل. بينك وبين ربنا آآ خصوصية
الخصوصية ديت بتفرق كتير وانت يعني احنا كلنا بنعبد ربنا في الزاهر وبنعبده في الباطن الباطن اللي بيدي حضور المعنى انت الهي دي الخصوصية لان العبودية اللي في العالم قد يقترن بها كسير من الافات
لكن العبودية اللي بينك وبين ربنا انت الهي انك تشعر لما واحد شاف محمد ابن ابراهيم بيقول ان هو شاف الجنيد. الجنيد ده امام كبير يعني فبيقول رأيت الجنيد في المنام
فقلت ما فعل الله بك قال طاحت تلك الاشارات وغابت تلك العبارات لا تقول لي درس خميس ولا فجر ولا سبت ولا اربع غابت تلك وفنيت تلك العلوم ونفذت تلك الرسوم وما نفعنا الا ركيعات كنا نركعها في الاسحار
الحاجات اللي الناس مش عارفاها عنك في بعض الناس عارفة انك ما شاء الله بتتصدق بس هم عارفين عنك ايه انه بيدي درس لكن في حاجات كتير ما حدش عارفها عنك الا
لأنك بيتي تدرس الحاجات الكتير دي وحتى لو مخلوق لو ناس تانية عارفة بس مش هو ده المشهور عنك المشهور ايه؟ ان هو راجل متصدق ان هو راجل بيدي دروس ده المشهور اللي مش مشهور واحد
قلت لك لا انت ما تعرفوش ده الراجل ده بر جدا. الراجل ده واصل لرحم. الراجل ده جابر خواطر. الراجل ده آآ باعس امل لكل من انحط امله الراجل ده ففي حاجات بقى كتير غير بقى للخبيئة اللي بينه وبين ربنا اللي ما يعرفهاش حتى الخواص
ده اللي بيخليك بسهولة تقول ايه انت ربي انت الهي اللي يعقوب قالها واعلم من الله ما لا تعلمون. في حاجات كده انتم مش هتفهموها والله كنت في في موضوع كده مشغول به بقى لنا يومين تلاتة كده
ففي واحد من الشباب فبيقول لي هيحصل كزا فانا بمزح معه بقول له يا عم ما تقولش كده يعني قال لي والله ما خيبني قط في مسل هذه الامور. انا بقول لك هيحصل. انا عارف انا بقول لك ايه
هو في ناس ممكن بسبب ان القديم يستدل على الحديس. يستدل بما سيكون على ما قد كان فان الامور اشتباه كما قال علي فكان الامام ابن تيمية يقول والله لينصر الله سبحانه وتعالى المسلمين هذه المعركة فكان الناس يقولوا قل ان
شاء ولهم تحقيقا لا تعليقا انا هقول انشاء يعني ان ده هيحصل ان شاء الله لانه كان شايف ان ايه كل اسباب الانتصار اللي ربنا وعدنا بها موجودة. رجوع الناس لدين الله اخز
اسباب الكلام ده كانوا بيقولوا لهم تحقيقا لا تعليقا يعني مش مجرد انا اقول ان شاء الله من باب ان انا باعلق احتمال واحتمال. لأ قطعا سيحدس ففي كده ناس يعقوبية القلب واعلم من الله ما لا تعلمون. انت المقدم وانت المؤخر لا اله الا انت الهي
ولا اله غيره. شف سبحان الله ولا حول ولا قوة الا بك بعد الكلام الجميل ده ممكن تشوف نفسك وانك بقى ما شاء الله عليك بتقول الادعية ديت لا لا ادعية ايه اللي بقولها
بيشوف حقيقة الفقر التام والعجز التام. وصف حقيقي لكل انسان. لا حول لنا ولا لاحد الا بالله. الجملة ديت سبحان الله اختصار اياك نعبد واياك نستعين. اياك نعبد واياك نستعين. لا اله الا انت تحقيق العبودية. ولا حول ولا قوة الا بك. اياك نستعين
وجمع الله في اية هود ان اريد الا الاصلاح ما استطعت وما توفيقي الا بالله عليه توكلت واليه يغني التتبع للحاجات دي يفهم يعني ايه كنز من كنوز الجنة. لا حول ولا قوة الا بالله. كنز فعلا
سبحان الله وطبعا الكلام اللي انا بقوله ده يا جماعة مش اي واحد يصحى من النوم يقول لك انا لي حال مع الله. والله لننتصر النهاردة ويروح الايه السقف واقع عليهم
يقول لك اصل سبحان الله ده مش اي حد الكلام ده يا جماعة ايه ما بيتقالش كده عشان بس ايه انا شفت الشيخ ده في رؤية فلقيته ما شاء الله راكب فرس بلا جناحان
بيطير فتقول لي ده ديت بقى ايه؟ ديت نورانيات. لا هي دي مش نورانيات ولا حاجة. هي ديت حاجة تانية بس ايه يعني مش عاوزين نشوهوش وقت البخور بيها يعني
فلا حول ولا قوة الا بالله يقولها النبي صلى الله عليه وسلم في وقت زي ده وواحد عمال يستحضرها سبحان الله شوفوا الواحد بقى بيقول لا حول ولا قوة الا بالله
كان ممكن تقول لا حول ولا قوة الا بالله. صح؟ لا هي القوة لله جميعا اه ولكن ربنا سبحانه وتعالى قال لك بالله ليه انك تستحضر انك لك قوة بس القوة دي من عنده
لان فيه قوة ربنا قطعها لك بس من عنده. هو عبد يقويه الله سبحانه وتعالى على طاعته. عارفين يا جماعة ما تقول لا حول ولا قوة الا بالله انا عاوز ازاكر مش قادر لا حول ولا قوة الا بالله
ان انا محتاج قوة تعيني على الطاعة. قوة يعني شوفوا سبحان الله كل واحد له قوة فيه عبد يقويه الله على الطاعة فيه عبد يقويه على كسب الدنيا وفي عبد يقويه على ظلم الاخرين
وهي عبد يقويه على الشرك والعياز بالله. وواحد يقويه على العدل والطاعة والتوحيد. فلا قوة الا به وهو لما يشهد هزا ان ان ما فيش تحول من سيء الى احسن
ولا من ضعف الى قوة ولا من فقر الى غنى او العكس الا بالله. لو شهد المؤمن ذلك كان الناس في عينه عاملين ازاي وفي قلبه صغيرين زرات في الوجود لا يملكون من الارض ولا من السماء شيئا
وما هم بمعجزين في الارض ولا في السماء. لا يملكون لانفسهم ضرا ولا نفعا. يعني ايه يعني نفعا الماشي نفعا ماشي كلنا يمكن مستحضرينها لكن الضر يعني انت مسلا عارف انك لا تملك لنفسك النفع
كل الناس لكن الدار همسك دلوقتي اي حاجة واخبطها في واخبط راسي في الحيطة. يبقى انا ضريت نفسي اهو صح انك تشهد انك لا تملك انك تضر نفسك ويعني شوفوا كم الناس اللي كانت هتضر نفسها
وسبحان الله ما مكنها الله من هذا ولا يملكون لانفسهم ضرا ولا نفعا. ولا يملكون موتا ولا حياة ولا نشورا. الاية دي يعني فعلا بتعري كلكم عار الا من كسوته
سبحان الله فليموت حرف ولا حياة ولا انك تقوم من الايه؟ النون. طب انا املك ايه؟ لا تملك الا شيء واحد بس لو انت عاوز تملك يعني انك تملك العلاقة مع الله. لو مكنك الله سبحانه وتعالى من العلاقة دي ملكت كل شيء
فالمؤمن عما يشهد هذا الامر لم يعد يشهد الحول والقوة للناس. فلم يعد يغتر اذا بالكفار. ربنا بيقول للنبي صلى الله عليه وسلم فلا يغررك تقلبهم في البر طيب ليه احنا
بيحصل لنا ان الناس دي ياه! يا عم لأ امريكا يا عم انت بتهزر ده على فكرة يمكن شوية بس عشان افغانستان والناس دي كلها عشان حطوا انفهم في التراب يمكن احنا كجيل يعني شفناهم مهزوزين شوية
بس ما زال الناس اللي بيعبدوا العلم حسا او معنويا اتلاعب وبيعبدوا القوة والكلام ده عندهم الحتت دي وهوبا اسمه مسلم واسمها واسمها عادي جدا تبقى ممكن تبقى اسمها عائشة عادي جدا ولابسة نقاب
وعندها الضعف ده عندها تعظيم الموضوع ده تعظيم مهول. لدرجة بقت شايفة ايه؟ انت عاوز تفهمني انه يا امريكا وعاوزة كزا ومش هيحصل فبقينا في شعور الغرور بالتقلب هؤلاء. يقول لك شوف يا عم ده مسيطرين على العالم كله. شف الصين دي انت مش عارف عاملة ايه؟ شف شف شف لا يغرنك
لا يغرنك تقلب الذين كفروا في البلاد. ليه؟ تقلب الذين كفروا في البلاد متاع قليل ثم مأواهم جهنم وبئس المهام. الواحد لما يعيش المعنى ده طيب امتى انا الايات دي تفعل في قلبي الافاعيل
امتى الايادي تفعل في قلب الافاعيل؟ اما اكون فاهم لا حول ولا قوة لو انا فهمت لا حول ولا قوة الا بالله ابقى عارف كويس اوي ان قوة هؤلاء ليست الا بالله
وتحولي من ضعفي لقوة سيكون بالله ومن يوم بعس الله سبحانه من بعث الله سبحانه وتعالى النبي صلى الله عليه وسلم الى زمن الناس هذا هل المسلمين انتصروا لانهم كانوا عدد اقوى وعد اكثر
دوروا كده شوفوا في بدر كده شوفوا في اليرموك شوفوا في القادسية شوفوا شوفوا دوروا كده عندكم التاريخ وافتحوا وحتى لو قرأتم تاريخ المسلمين من كتب الكفار مش هتلاقي ان الاعداد ولا العدة. يعني يقول لك ايه وفي اليرموك
المسلمين كانوا عددهم اقل اه بس كانت معهم اسلحة اكتر. لأ دايما الاسلحة اقل والعدد اقل ليه؟ لان الاصل انك لن تنصر. اصل اهو يا جماعة لو احنا بننتصر عشان معنا يعني واقول لكم حاجة لو المسلمين دلوقتي يبقوا عاملين زي امريكا
امال ينتصروا هم المسلمين هيشوفوا ان ربنا اللي نصرهم يعني احنا دلوقتي لو بقوة الصين وامريكا والدول ديت هنشوف دلوقتي ان ربنا اللي بينصرنا هنشوف اللي احنا معنا عدد ومعنا علم وبالعلم يا شيخ على فكرة ها مش بالنوم بالعلم وبالقوة وبالاسلحة في الدمار الشامل احنا منتصرين واحنا واحنا واحنا
واحنا واحنا فسبحان الله قدر الله على المسلمين انكم ان اردتم الانتصار لابد ان تجيب اخرك اللي هو بزل الجهد تجيب جهدك واخرك فين السبب جميل لكن قلبك مرتبط بايه؟ بالمسبب
عشان كده بقى ايه الحمد لله احنا بنزاكر وبنسافر برة وولادنا امال يدرسوا يمين وجوة وبتاع وقاعدين نخلص ونخلص كل شوية ونطلع من شهادة وندخل في شهادة والماجستير على ترون الدكتوراه بتاعة نجيب شهادة تانية ما فيهاش ماجستير عشان نزاكر ونجيب الماجستير. كل ده ليه؟ عشان يا شيخ انت قلت لنا مرة في درس من الرواب للصيد عشان نجتهد
ما شاء الله عليك ما شاء الله عليك لبيب الله اكبر عليك فهنا الواحد اما يستحضر هذا الدعاء وهذه الادعية يفهم كويس قوي لا يغتر بقى لا بعلم ولا بقوة ولا القصص دي كلها
الا يغتر بما رزقه الله سبحانه وتعالى كالذي دخل جنته وهو ظالم لنفسه ودخل جنته وظالم لنفسه. قال ما اظن ان تبيد هذه ابدا هزا المسل ضربه الله سبحانه وتعالى لكل من اغتر بقوة ايه
بقوته او اغتر بماله او اغتر بسلطانه ومآله فمن الناس من يريهم الله سبحانه وتعالى ذلك في الحياة. زي اللي ضاع ملكه بعد ملك طويل وسلطان عريض وتأله وتجبر وبعدين يصير الى ذل وهوان وانكسار واسر
وانواع اهانة مختلفة. اية عزيمة من ايات الله. لكن احنا بننسى يا جماعة الجيل بتاعنا ده الجيل بتاعنا من سنة الفين وحداشر لغاية الزمن اللي احنا فيه ده عدى علينا شوية حاجات
ابن الكسير لو بيكتب في التاريخ دلوقتي او الطبري ممكن تاخد ست مجلدات طب بعد ما يتكلم مسلا على سقوط بغداد وايه اللي حصل لملوك بغداد ثم يتكلم يمكن السقوط مسلا لليبيا. وسقوط مش عارف ايه اليمن. والفقر المزعور في بلاد
الشام يعني سبحان الله تيجي تشوف كده الاحداس ومش عارف فيه وبعدين سقط مين ومين اللي جه وبعدين خلاص وكانوا هيمسكوا وبعدين راحوا في حتة تانية ودخلوا يعني موضوع ضخم جدا
سهول الاحداس الكتيرة دي قوي واللخبطة الكتيرة دي كلها  تخليك قد ايه عايش مع اسماء الله الحسنى والصفات وشايف التقلبات والحياة وفيه ناس سبحان الله بتمرض نفسيا وبتدمر نفسيا. ليه بقى؟ اللي بيغرقوا في الاحداس
واللي بيغرقوا في الاسباب ما يغرقوا فلما غرقوا الحياة بتتقلب فالحياة لما قلبت قلبته معها بقى ما كنش عنده القدر ليه؟ المرونة الكافية انه يفهم ايه اللي بيحصل يعني يعني ليس المقصد ان انا اعلق على موضوع الدعاء وان كان يعني ابن القيم سامحه الله
ونور الله قبره هو الجملة ديت بتخليك انك تفهم كويس قوي ترجع كده على ما الجملة دي تاخدها ده مش كلام للاستهلاك كده بيملى به الكتاب. اما يقول لك يذهب عن القلب المخاوف كلها
لها له تأسير عجيب في حصول الامن ده نموزج انك تشوف الكلام ده طب تعال كده نشوف اما نزكر ربنا في دعاء زي كده هل ده فعلا يديني امن؟ هل انا بحس بطاقة ايمانية فيه؟ وانا بقول لا
حول ولا قوة الا بالله هل وهل وهل الحاجات دي مهمة قوي ان الواحد يقول لك فليس للخائف الذي قد اشتد خوفه انفع من زكر الله لانه بحسب زكره يجد الامن. ويزول الخوف
حتى كأن المخاوف التي يحذرها امان له والخائف والغافل خائف مع امره حتى كأنما هو فيه من الامن كله مخاوف. ومن له ادنى حس. ادنى حس فقد جرب هذا وهذا
ثم بيقول ايه بقى يقول ان الزكر يعطي يعطي الذاكر قوة حتى انه لا يفعل مع الذكر ما لا يطيق فعله بدونه يقول وانا هاحكي لكم يعني وقد شاهدت من قوة شيخ الاسلام ابن قدس الله روحه
في مشيته. شوفوا كلمة قدس الله روحه يعني هو دعاء يسأل الله سبحانه وتعالى ان يقيه ان يقدس صحيفته كده يعني. لكن آآ المعنى ان سبحان الله شيء نتعلمه واحنا بنقرأ
لما شوفوا الوفاء لمن علمك بيزكر شيخه عادي جدا. هو مات شيخه مات. لما جه يزكر شيخ تحس ان الالم كده بتاعه اتنفض تحس ان قلبه كده ياه تزكر بقى وهو داخل على الشيخ وبيعلمه تزكر ان هو جابه من قهوة الحياة الى آآ محراب الصلاة
فحطه كده فاء فدايما تكونوا كده اما بتزكري كده تقولي المعلمة اللي علمتني اسأل الله ان يشرح صدرها وينفع بها حيثما كانت طب لو كانت ميتة اسأل الله ان ينزل عليها الرحمات تترا
اشوف سبحان الله عما يكون عندكم المعنى ده دايما حاضر في قلبكم تتربوا على والذين جاءوا من بعدهم مهم قوي المعنى ده فبيقول انا شفته كان في مشيته وكلامه واقدامه وكتابته امرا عجيبا
فكان يكتب في اليوم من التصنيف ما يكتبه الناسخ في جمعة او اكثر بيقول احيانا كان يكتب الحاجة اللي احنا بنكتبها في اسبوع هو بيكتبها في وقت واحد. وقد شهد العسكر من قوته في الحرب امرا عظيما. ده الشيخ لما دخل معنا في التتار
ليه يا شيخ انت كنت بتتدرب فين انت جايب الكلام ده منين؟ احنا ما كناش شايفينك كده كنا مفكرينك اخرك تطور بنا في التهجد وتاخدنا في السجود ما تطلعش. انت لك في الحاجات دي؟ سبحان الله
فبيقول ان قوته كانت راجعة ليه؟ لانه كان معروف بان هو كثير الذكر رحمة الله عليه وعلى جميع علماء المسلمين من اهل السنة والجماعة يقول وقد علم النبي ابنته فاطمة وعلية
ان يسبحها كل ليلة اذا اخذ مضجعهما ثلاثا وثلاثين ويحمدا ثلاثا وسلاسين ويكبرا اربعا وثلاثين مما سألته الخادم وشكت اليه ما تقاسيه من الطحن والسعي والخدمة. فاعلمها ذلك وقال انه خير لك ما من خابر
عاوز اعلق على الموضوع ده وخايف من الجماعة اللي يفهموني غلط ولكني مروها كما جاءت ويتولى الله انزال المعنى في القلب الاخوات اللي قاعدة امال تشتكي من مشقة الايه؟ العمل
والاخوة اللي بيشتكوا من مشقة الشغل في الدنيا الاخت اللي بتشتكي من مشقة المطبخ والكلام ده تخيلي ان فاطمة راحت للنبي صلى الله عليه وسلم بنت النبي. دي مش بنت واحد كده حارس وخلاص بيحرس النبي. بنت اعلى صاحب اعلى
منصب ديني ودنيوي وزوجة واحد ليس الصحابة رضي الله عنهم وله مكانة رايحة تشتكي تقول له انا ايدي وجعاني وانا بطحن الرحى وتعبت قوي يعني ايه بطحن الراحة يا جماعة
مم يعني ايه طحن الرحى ده النواة يعني مسكن نواة وقاعدة ايه تطحن الله اكبر ايه يا جماعة بتشتكي للنبي صلى الله عليه وسلم الراحة دول الرحى وهي بتشتكي بتقول له وجدت اسر الرحى في ايديها. الرحى دول بيبقى حجرين كبار
وتحطهم فوق بعض وتظل انت بقى تدورهم وتحط بينهم الحبوب عشان الحبوب يبقى زي الخلاط كده بس خلاط بقى بالحجر فبتقول للنبي صلى الله عليه وسلم فتقول لما للنبي صلى الله عليه وسلم خدم سبي
فقالت له انا عاوزة خادم عشان يقوم مكان الطحن فراحت ما لقتش النبي صلى الله عليه وسلم واما واحد ما لقتش النبي صلى الله عليه وسلم. لقى اتنين لقت عائشة
فاخبرتها. وفي رواية ايه اتكسفت يعني ومشيت والنبي صلى الله عليه وسلم لما رجع قالت له ده فاطمة جت وبتاع. فعمل زهب النبي صلى الله عليه وسلم فلما ذهب النبي صلى الله عليه وسلم الى عائشة الى فاطمة
وبيت النبي بينه وبين بيت فاطمة مسيرة ايه؟ يعني اقل من تلاتين اربعين متر  بتقول فجاء النبي وقد اخذنا مضجعنا مضاجعنا يعني انا وعلي خلاص كنا ايه مددنا رجلينا وخلاص هنام
فزهبت لاقوم فقال على مكانكم. يعني تخش انت في الصلاة تلاقيهم ممددين كده قال لهم خليكم خليكم فقعد بيننا حتى وجدت برد قدميه قريبا من صدري يعني بتقول ايه؟ النبي صلى الله عليه وسلم راح قاعد الناحية التانية ومدد رجله زي ما احنا ممددين رجلينا
صلى الله عليه وسلم انا يا جماعة عاوز اقول لكم ان فاطمة رايحة تشتكي ايديها وجعاها. وعاوزة ايه؟ عاوزة خادم للي عندك. اللي جم دول النهاردة مين ارحم مخلوق خلقه الله
وارأف انسان خلقه الله من الاجابة اللي عليها درجات محمد صلى الله عليه وسلم الاجابة اللي بيشهدها القلب المفترض يكون محمد لكن تعالوا كده ايه نكمل وبعدين ارجعوا تاني هل شهدت هزه ام لا
النبي صلى الله عليه وسلم يختار لفاطمة الارحم بنيها صح يعني قال لها ايه بقى ؟ افلا ادلك على خير من زلك؟ اذا اخذتما مضاجع مضاجعكما تكبرا اربعا وثلاثين تقولي الله اكبر اربعة وتلاتين مرة وتسبح تلاتة وتلاتين وتحمدها تلاتة وتلاتين هو خير لك ما من خادم
عاوزة بس يعني عاوز بس تعيشوا المشهد دوت انت دلوقتي تخيلي ان انت مكان فاطمة هتقول ايه فتروحي بصة لعلي وطولها مبتسمة وساكتة او اه طبعا هنقول ايه؟ ان لو والدك ده من علة القوم ومن الناس المتقدمين في الدنيا
وفي الاخرة هو راجل فاضل مش هنقول بقى النبي. هتقولي يعني ايه جزاك الله خيرا يا ابي حاضر حاضر ماشي او ايه علاقة ده بده ما انا عاوز افهم بس يعني معلش انا بقول لحضرتك انا عاوز اخادم ايه علاقة ده بده
يعني انت اه مبسوط ان انا ايدي بتتبهدل وخلاص صح كل الكلام دي ممكن تبقى في القلب للقلب يا جماعة لكن هم كانوا يتعاملون معه ان هذا لا ينطق عن هوى. هذا دين. هذا وحي
لان انا تعبت لان ربنا خلقني ان انا اما بشتغل بتعب ان انا لما بدخل المطبخ هتعب ان انا اما اعمل الراحة هتعب ان انا اما بعمل نشاط الحياة يعني اكون حامل هتعب ربنا خلقني كده
وهو اللي قال لي وقدر علي التعب ده هيزول ايه؟ مش بالخادم التعب ده هيزول بزكر الله. طب والخادم ما نجيبوش؟ لأ تجيبه بس تبقى انت مدرك كويس اوي هزا المعنى
تبقى انت مدرك قوي المعنى دوت لان كتير النهاردة عنده تعظيم رهيب للموضوع ده وهي النهاردة ما تستقض لا تستطيع ان هي تقبل وتقول لها يا ستي طيب عادي جدا في اخت ممكن تيجي تساعدك بس انا برضو هساعدك واقول لك
نصيحتي لك اكسري من زكر الله وحافظي على الزكر ده قبل النوم طيب والله وبالله وتالله قسما لا لا احنس فيه ان من قال هذا الذكر بحضور قلب سيجد من النشاط والقوة ما يسكن فؤاده في هزا الباب
قسم لا حنس فيه. يعني ما فيهوش تكفير بس تحافز لكن تعال كده انت وانت امبارح وانت نايم انت قلت الزكر ده هتلاقي ان ناس كتير جدا منا بتنساه. وممكن يقول وهو ماسك الموبايل وعينه على التليجرام كده بيتابع شوية رسايل ومش عارف بيرد على الايه وبتاع والكلام ده كله سبحان الله
والحمد لله ماشي يا محمد ده انا جاي والله اكبر الله اكبر الله اكبر يسجل مقطع هنا وبيقول ازكار هنا وبتاع هنا وبعدين يقول لك انا حاسس ان ضهري متكسر اهو انا قايم ليه
زي ايه؟ مع علي وفاطمة كانوا بيقوموا كده خير لكم من خدم يا جماعة علي بقى لما فهم المشهد دوت واستوعبه عمل ايه بقى رضي الله عنه ما فارق هذا الذكر ابدا حتى وهو بيقول كده بيقول انا ما فارقته ففي واحد قال له ايه؟ ولا يوم صفين
يوم معركة صفين والكلام ده ما قال له ولا يوم صفين حتى في العز الضغط والتوتر والكلام ده كله وفيه قتال وفيه اتنين بيتخانقوا مع بعض حتى في اليوم ده
انا ما نسيتوش ما سبتوش فاحنا لان هو كان بيتعامل بياخد الطاقة بيشحن. هو آآ النهاردة في واحد منكم يقدر يسيب موبايله ده اللي ناضع ما الشاحن بس يبدأ ينونو كده معكم اخر شرطة انت بتدنك تنونو. فين الشاحن؟ فين الشاحن؟ فين كزا وتبص تحت الدرج ومش عارف ايه وفتش اخواتك
فتش اولادك مين اللي خد الشاحن والله ما هسيبه واتصال واستدعاء خارجي واتصل بوالدتك وهي في الشغل انت شفت الشاحن يا امي وايه طب شوفوا كده في بتاع ليه الشاحن الموبايل الموبايل لو فصل
انا هفصلكم كلكم. طب ايه يا حبيب قلبي ده حتة الحديدة. اللي بيشوف منها الحياة نفس الكلام هم كانوا بيتعاملوا ان الشحن القوة في حاجة بسيطة زي كده فكان مركز جدا معها. فنرجع تاني لفكرة ايه؟ يسهل كل صعب
وييسر كل عسير. هو ده الذكر. مش الزكر سبحان الله والحمد لله الله اكبر الله اكبر ولا ازن لي يا شيخ عشان ازكر ربنا نسأل الله ان يأذن بهلاك هؤلاء ويزهبهم
اسأل الله ان يرزقنا واياكم حسن العمل وحسن الخلق وحسن الختام. وجزاكم الله خيرا
