السلام عليكم ورحمة الله وبركاته الحمد لله رب العالمين له الحمد الحسن الثناء الجميل واشهد ان لا اله الا الله وحده لا شريك له واشهد ان محمدا عبده ورسوله وباب
فنسأل الله ان يزيدنا واياكم بزينة الايمان ويجعلنا واياكم ممن كتب لهم الله العلم النافع والعمل الصالح واسأل الله سبحانه وتعالى ان يجعله همنا وهمكم الاخرة ويجمعنا واياكم كما جمعنا في الدنيا على طاعته
ان يسمعنا غدا على سرر متقابلين هيأ الله قلوبنا وقلوبكم لمؤانسة ومجالسة كلام ربنا جل وعلا والاقتداء بنبينا صلى الله عليه وسلم ونسأل الله سبحانه وتعالى ان يلطف بنا وبكم حيثما كنا وكنتم ويجعلنا واياكم مباركين
واسأل الله سبحانه وتعالى ان يقر اعيننا بهداية انفسنا واولادنا وشباب المسلمين ما زال حديثنا حاولنا الاستعداد للقاء ربنا جل وعلا فنسأل الله سبحانه وتعالى ان يكرمنا بحسن الوفادة عليه
ويرزقني واياكم حسن الختام تكلمنا عن ان المرأة لن يوفق استثمار المستقبل الحقيقي الا بعدما يستعد له وهذا الاستعداد قلنا بيكون باشياء منها اول حاجة محبة الدار الذي سننتقل اليها
محبة الدار التي سننتقل اليها وقلنا صعب جدا ان الانسان يستعد للاخرة وهو كاره الدار الاخرة وهو لا يشتاق الى الدار الاخرة هذا الامر ضروري ان الانسان يدركه ويسأل نفسه دائما هذا السؤال الكاشف
ما هو حجم الشوق الى الدار الاخرة وقلنا ان ابن القيم رحمة الله عليه الجاهل منزلة الشوق دي من منازل السائرين الى الله يعني من علامات السائرين الى الله انهم يشتاقون الى الله
ويشتاقون لرؤية الله ويشتاقون للحشر مع رسول الله صلى الله عليه وسلم ويشتاقون لرؤية الانبياء والصالحين وحسن اولئك رفيقا فده من منازل سائرين الله انهم من اهل الشوق يعني في واحد
فعاوز يحج يعمل ايه بقى من اول الدرجات ان احنا بنقول له انك تحب العبادة دي ومن علامات الحب انك تشتاق هادي اشتاق ويبص كده على الشاشة ويقول ياه ويا رب يسر لي. وقاعد يبيع في جزء من الاشياء اللي خدها من والدته. آآ سواء كان هدايا ولا الورس بتاع
وادي دبة هنا وهي قاعدة تدخر من الذهب بتاعها وتبيع وتستعد وبعدين كل شوية سبحان الله الله وتلاقيها جايبة اللبس اللي هتطوف به وتقول ده انا ان شاء الله اللي انا هاطوف به وبازن الله وتكتب الدعوات بتاعتها وقاعدة تستعاد كل ده اه ليه
شوق الشوق الى لقائه الايه؟ الى لقاء البيت هي مشتاقة للعمرة لكن فعلا احيانا بعض الناس والولا فارق معه ولا في دماغه ده بيبقى الموضوع مختلف تماما معه يبقى ان احنا بنسأل انفسنا
ما هو حجم الشوق في قلوبنا تجاه الدار الاخرة هل الاشواق ضعيفة ام الاشواق استبدلت بالاشواك ازا زكر الدار الاخرة تلاقي ان قلبه كده مدايق اذا ذكر الدار الاخرة والنبي صلى الله عليه وسلم والصحابة
وناعم القبر وعزاب القاسم متضايق فلم يعد للاخرة شوق ولكن شوك بالكاف وليس بالقاف فعافانا الله واياكم تبقى دي النقطة الاولى انما الواحد ينتبه لها ان انا لازم احب الدار اللي انا سانتقل اليها
وقلنا ان في فرق كبير بين كره الموت ومحبة الدار الاخرة وقلنا ان كره الموت ده ده عامل زي بالزبط كده الانسان اللي مسافر شيء بيحبه. انت حابب انك تروح تصيف
لكن مسافر عشر ساعات في الطريق. العشر ساعات دول تعب صح لكن اول ما بتروح الدنيا وتستمتع بتنسى التعب انت مسافر تعمل عمرة فالمجهود اللي انت بزلته من وقفة في الطيران ومجهود الانتقال ما بين جدة
لمكة والمدينة كل ده مجهود. المجهود ده شاق على البعض لكن اول ما بيرى الكعبة ويطوف حول البيت ويطوف قلبه معه حول العرش في الوقت ده بقى تنطفئ كل الالام
لان حان الان متعة الارواح فلما استمتعت الروح حملت الجسد الى وارتفعت به وحلقت من السماء الايمان يبقى ده المعنى قلنا ان اول درجات الاستعداد انك تحب الدار دي وانك
اشتاق اليه ومن علامات المحبة وان الشوق وكثرة الذكر للدار لان من احب شيئا اكثر من ذكره اللي بيحب الموبايلات بنوع معين تلاقيه يتكلم عن حاجات كتير واللي بيحب السيارات لنوع معين هتلاقيه اتكلم عنها كتير
اللي بيحب اي حاجة بيتكلم عليها كتير كتير كتير صح فلو انت عاوز انك تستعد فعلا يكون اكثر زكرك الدار الاخرة وان يخلصك الله سبحانه وتعالى بتلك الخالصة اخلصنا الله واياكم من زكر الدار الاخرة
من الاشياء ايضا الدعاء قلنا الحاجة التالتة الدعاء النبي صلى الله عليه وسلم كان يقول ولا تجعل الدنيا اكبر همنا ولا مبلغ علمنا يعني ايه الجملة دي يا جماعة الجملة ديت احنا احيانا ممكن نقولها لكن هل
نتزوقها ام لا؟ هل الجملة ديت حاضرة في قلوبنا ام لا هل انت فعلا بتبقى قلقان ان الدنيا تكون اكبر همك ولا اصلا ليل نهار انت مش وراك الا انك بتغرس هذا المفهوم في قلوب من حولك وفي قلب نفسك
احيانا يا جماعة انا ابني اول ما بدأ يعي على الدنيا كده وبقى عنده تلات سنين وبدأت ارغبه في موضوع الحضانة وبدأت بقى اعليها قوي عنه جميل. بعد كده لما نزل الحضانة من تلات اربع سنين وانا كل همي فيها ان يدخل احلى حضانة. وانه يتعلم افضل
عليه ويبدأ المسكين رايح جاي من اول الساعة ستة الصبح ويرجع على الساعة اتنين الضهر وفي رواية اربعة العصر فيطلع المسكين دوت مرة في اتنين في تلاتة وبعدين يدخل ابتدائي يجي يدخل ابتدائي فيلاقي ان في الابتدائي انا بدور له على افضل مدرسة
والمدرسة ديت لازم تبقى بروبوكاندا معينة عشان برضو انا وضعي الاجتماعي ما يسمحش ان ابني يكون في مدرسة تعبانة وبرضو يكون مجتمعين في اجهزة الترم ولا حاجة ولا بنتقابل عند تيتة كل خمستاشر يوم ويقابل ولاد خالته وولاد عمته وما نتحرجش
وهو يقول له انت في مدرسة ايه؟ فيبص في الارض فيقول له من دهس كده ناشون لا ما ينفعش فلازم يبقى فيه حاجة عالية قوي نعرف ايه طيب الولد الطيب ده لما يدخل المدرسة دي ايه اللي بيحصل ده
يطلع من المدرسة انا كمان عاملة له اشتراكات في النادي المعين عشان برضو ايه هنهتم بجسمه وعشان التوازن وبرضو بيشارك بالليل في مراكز بتاعة المهارات وبتاعة التدريب وكده وطبعا ما فيش مشكلة بما ان ان هو اسمه صهيب واخته اسمها عائشة ان احنا ننوي نية اخرة فاللي هو بيروح النادي اللي فيه اختلاط
والدنيا كلها ضاربة بس عشان يتعلم الفروسية اللي سيدنا عمر حث عليها. يا سلام عليك ويتعلم السباحة عشان في الاخر خالص يخدم دينه وان يكون مسلم صالح قوي في هذا الباب. الله عليك
مع الوقت ايه اللي يحصل بقى؟ انا بقى في التراك ده يا جماعة وفي النظام ده وفي الشارع ده لمدة مسلا تمنتاشر سنة وانا عندي تالتة تانية سانوي مسلا خلينا نقول ستاشر سنة لغاية ما دخلت تانية سانوي
وانا بصحى وانام وماما مبسوطة جدا ان انا حققت المستوى الرابع في الخيول. والمستوى الخامس مش عارف اقول ايه في الكاراتيه الحمد لله حصلت على الحزام كده واوعى تنسى ان الكلام ده كله بما ان ان انا اسمي صهيب واختي اسمها عائشة انما الكلام ده كله عامله ايه
هي لله هي لله فالانسان اللي بيجي اللي يمشي يا جماعة في الشارع ده بالله عليكم بيطلع في الاخر خالص. من مغصب عنه هيطلع معزم مين يكون معزم الحاجات دي ولا معزم حاجة تانية
ان غصب عنه هيطلع طموحه في الحاجات دي فتيجي عاوز تطلع ايه عاوز يكون معي خمسة عيون عاوز عربية وعاوز عيادة وعاوز عروسة وعاوز مش عارف ايه. فهو منا غصب عنه لازم يدخل في الكلام ده. لازم عن نفسي امنية حياتي
اطلع تيار واطير بها واروح مش عارف ايه وانتقل بين الديار. وآآ كل ميولك كل اهتماماته وكل ما الهموم المشغول بها ان ايه؟ اني احقق طموح دنيوي عشان يطلع يحقق طموحه الدنيوي. طب ليه حقق طموح دنيوي؟ ليه ما تقولش اخروي
لان حضرتك اي مخرج لابد ان يكون هو انعكاس للمدخل وبعدين ده احنا حتى في المدارس في المدارس يقول لك خد المعطيات يلا هات البرهان. فلازم تجيب اي فانت على حسب مخرجاتك انت دخلت ايه من مخك
مخرجاتهم تعرفهم. ايه اللي انت بتدخله ومستنيه؟ فانت قاعد تشحن دنيا دنيا دنيا دنيا دنيا. خلوا بالك يا جماعة الدنيا دي الله يرحمها صلوا عليها صلاة الجنازة قاعدين نشحت جامد جامد جامد جامد ونيجي في الاخر كده ايه برضه ايه ما فيش مشكلة في رمضان برضه يبقوا جايبين سجادة كده جميل عليها الكعب
في بوصلة الصلاة كده وما فيش مشكلة وعاملين كده برضو تطبيق بيذكر بالازان وان صهيبي بينزل احيانا يأزن مع عمو تامر اما بينزل في صلاة الايه؟ العصر عاوزين بس نضحك ما نضحكش على انفسنا لان انا
عملت ايه بقى؟ خليت الاخرة وزنها النسبي قد ايه؟ في الغرس انا غرست في الاخرة قد ايه؟ كمية الصرف انا صرفت عليه لغاية تانية سانوي. قد ايه صرفت عليه دنيويا قد ايه؟ وده شيء حرام مش حرام بس نركز بس عشان نعرف هنوصل فين
خلينا بقى نقول ان دي بنت مش ولد. هنمسك بقى ايه عائشة او الامام. الايمان الطيبة ديت اللي دخلت في التراك ده وبعدين  ميولها اللي جابت ستة وتسعين آآ اما تجيب ستة وتسعين ومش عارفة تدخل كلية جنبها. طبعا انتم عارفين دخول دخول الجنة من الباب الايمن بيكون لمين
لتلاتة معروفين جدا اللي بيدخل الجنة من الباب الايمن الطبيب والمهندس والصيدلي طبيب والصيدلي علاج طبيعي فيه قول ان هو هيتحاسب ولا لأه طبعا علوم والناس دي كلها ربنا يلطف بهم اما اداب
تجارة والكلام ده كله فنسأل الله ان يخرجهم من الدرك الاسفل من النار على خير فيبدأ هي طالعة ما ينفعش تدخل الا من الباب الايمن. وعشان تخدم دينها وهتخدم دينها ازاي؟ انتم عارفين ان البنات
اللي بيكونوا مش معهم كليات مرموقة دول ممكن مش هيعرفوا يخدموا الدين. فاحنا عاوزينهم يخدموا الدين عشان برضو يجي لها عريس لازم يعرف يخدم الدين. وانا طبعا بنتي لما بتكون معها حرف الدال او حرف الميم لازم اللي يجي لها يكون معه الحروف دي
ما ينفعش يجي لها اي حرف تاني فليه؟ عشان نخدم الدين حتى اسمه دين بالدال يعني. فده دين ودي دين فاه يخدموا دين. لكن لو انت مسلا هي دال وانت اه اي حاجة تانية
مش ده هتخدموا الدين ازاي بقى فاللي بيحصل ان هي هتبقى ميولها ايه؟ طبعا مش هينفع تدخل الجامعة البيئية بتاعة الحكومة دي وتدخل اي حاجة. طب الحل لازم جامعة خاصة. طب ما فيش مشكلة
الجامعة الخاصة ما فيش مشكلة ده يعني ايه مذكورة في التراس الاسلامي وكان احسن الجامعات في الاندلس واحنا اتفقنا ان احنا عاوزين نخدم ديلنا طب نوديها الجامعات اللي شبه جامعات والاندلس اللي بتزكرنا بالمجد اللي ايه العتيق
تطلع الاخت تطلع فين بقى يلا هنسافر ومفيش مشكلة عمو هيسم سأل الشيخ هاني الشيخ هاني قالو مفيش مشكلة لا بأس طالما ايه هتسافر مسافة اقل من سوق بوي ميت كيلو
الطريق عادي جدا ان هي تروح الجامعة وتطلع تروح الجامعة تدخل جامعة خاصة تلاقي ناس جاية من الخليج وناس جاية من برة وناس جاية من جوة وما عدش يفارق مين اللي جاي
وتدخل بقى تلاقي حاجة صعبة خالص خالص في السمت وفي الشكل وفي كل حاجة وبعدين والدكتورة في الجامعة بتقسمهم مجموعات والمجموعات لابد ان تكون مختلطة طبعا ايمان عائشة واسراء هيكونوا مع مين؟ مع علاء وصهيب. ودول كلهم هيحضروا ايه؟ هيحضروا مع بعض عشان يعملوا مسلا عرض معين عن
مدينة عن اه معينة في بالي او كولومبيا البلد دول عشان يعملوا الكلام ده هتيجي تعمل ايه؟ فتفاجئ ان هي محتاجة ان هي تتكلم مع صهيب عشان تشوف الشريحة اللي هي هتبقى مسئولة عنها. وصاحبي بيقول لها لأ خلاص انت يا ايمان انا هاعمل كل حاجة
حاجة انت برضو جاية من سفر ومع الوقت الحاج ايمان راحت فين؟ الحاجة ايمان بتقول لمامتها هو النقاب لازم يكون واسع ونلذنا لابسة نقاب يا ماما ما انا لازم اضيقه شوية
ايه اللي يحصل بقى؟ حتة نقاب ضيق على حتة مش عارف يضايق. اما النقاب الضيق بيخنق وانتم شايفين مش عارف ايه. وانا من الاتوبيس ما بعرفش اتنفس فانا هخلع النقاب والبس حجاب برضه واسع فضفاض وبعدين شوية يكوا لي متلون وبعدين شوية وبعدين شوية
اجي بقى لما الست الكل دي تتخرج عندها اربعة وعشرين سنة بقى اجي اقول ايه بقى هو انا بنتي دلوقتي بتخدم الدين ولا ما تخدمش الدين بالضوءي بقى وانت ساجدة
وفي عز الصدق بتاعك وانت بتقولي ولا تجعل الدنيا اكبر همنا ولا مبلغ من دقيقة الدعاء ده دقيقة الدعاء ده هو اللي انا قلته ده كله معناه ان الحاجات دي كلها حرام انا قلت حرام ولا قلت حلال. انا باقول حاجة واحدة بس
انا بقول اللي بتمشي في الطريق ده من ساعة تلات اربع سنين وقاعدة تتضغط نفسيا شفت الاء بين عم عثمان اجابت قد ايه؟ وشفت هند بنت طنط ليلى جابت دي
اه شفتي فلانة جابت قد ايه؟ مم. فشوفوا سبحان الله تظل ايه؟ ايه اللي يحصل وطبعا عادي جدا احنا هندرس الطب انت عاوز يعني ان البنات تتكشف على رجالة انا يا جماعة مش عاوز حاجة والله انا عاوز ادي الدرس
انا مش عاوز حاجة. الانسان لما يجي بقى يدرك الابعاد دي كويس قوي. لازم تعمل مكاشفة لنفسك انت تعمل مكاشفة لنفسك. اما بتمشي في الطريق ده اللي بيتغرس في اولادك
عاوز في الاخر خالص تبقى الاخرة همه ولا ان هو يحقق المستوى الخامس في الفروسية انت مستني ان هو يقرأ ويرضوا ويرضي ايه يا حاج وارد ايه بارك الله في ولدك
انت قلت لي ان انا هدخل الفروسية عشان اخدم الدين. طب انا بخدم الدين. وقلت لي رح ادرس الهندسة والطب واياك تجيب اقل من تمانية وتسعين لان اللي بيجيب اقل
مثلا ما بيعرفش يخدم الدين اي واحد هيكون من العمال ولا المهام البسيطة دي مش هيعرف يخدم الدين. ده ممكن يكون من المنافقين لازم تخدم الدين فانت غرست عندي الغرس الرهيب ده
فبالتالي انا ما ينفعش ما انجحش في الدنيا اعلى نجاح ما ينفعش يبقى طموحي ان انا اروح اسكن في استراليا واجي من كندا واتنقل بين اليابان عشان احقق الطموح اللي انت غرسته في
فما ينفعش بعد ما تغرس في كل الكلام ده وقاعد تألز وتشد جامد وتضغط في الكلام ده كله ايه اللي بيحصل ده وما بتجيش تقول لي انا مدي له كبسولة اسمها الدين. كبسولة ايه! انا قلت لك اهو بقى شف انت بزلت قد ايه عشان تغرس الهم الدنيوي
شوف بقى المقابل وبعدين الهم الدنيوي ده اللي اخره كم سنة هيعيشها يعني انا بعمل الكلام ده كله عشان اما يتخرج عنده اتنين وعشرين سنة هو هيعيش كمان تلاتين سنة انا بهيئه عشان التلاتين سنة دول عملت كل ده عشان التلاتين سنة جميل
جزاك الله خير وتؤجر ان شاء الله. طالما نيتك الخير لكن سؤال بقى عشان الالفين عشر تلاف تلاتين الف سنة اللي جايين بزلت قد ايه له ها بزلت قد ايه
انا ما بزلتش حاجة طيب عشان نبزل للاخرة نعمل ايه بقى يبقوا ولادنا ما يروحوش حضانة ولا يروحوا مدارس ولا يروحوا الجامعات ونقعدهم في البيت ونعمل ايه بقى؟ نعمل نشاط اخرة بس. انا ما قلتش كده
ما هي فكرة التلازم؟ اما دي واما دي. لا عادي جدا تظبط اخرتك لو هو حط جدول الاخرة وبعد كده اشوف الدنيا هندي شوفي بنتك لما تدخليها اه جامعة خاصة وتسافر وتروح الحاجات دي كلها. انت عارفة بنتك كويس
وكل واحد عارف نفسه. انت معك المناعة ومعك الرسالة اللي ما تخدش اي حاجة معك عندك يا جماعة الانسان العاقل اللي بيبعد عن الاماكن اللي فيها العدوى. صح؟ ده بيسمى عائل ولا بيسمى انسان ضعيف
العقل يعني في دلوقتي في دلوقتي الكلام دوت انسان بيبقى عاقل مش عاقل هائل جدا اللي بيبرد من العدوى. لا في واحد بقى بيقول لك آآ لا احنا نروح وكده. لا يا جماعة. وبلاش فكرة المسكنة اللي هي
يديك آآ مسكن للطبيب المسلم الملتزم. والمهندس المسلم الملتزم. هو كلام صح بس يراد به كتير باطل يراد به كتير تسكين عشان كده انا قلت ايه؟ اعمل حاجات اعمل خطة كاشفة للكلام اللي انت بتقوله
ما تقوليش المدرس والامام المهندس والدكتور اللي مش يا جماعة بصوا هي قاعدة القواعد مش هتكون ناجح ومرتب في الدنيا والاخرة  الاصل ان الاتنين ما بيبقوش مع بعض ما بيجيش يعني ايه ما بيجيش الترتيب يعني مش هتكون فرود في الاخرة فرود في الدنيا. دي انساها
بس انا اعرف في تلاتة اربعة عملوا كده مهم عشان هم تلاتة اربعة فهو استسناء يؤكد القاعدة ماشين فيها. ما ينفعش تكون حاجة من الاوائل بتخصصك البشرية في الدنيا ومن الاوائل في الاخرة. انساها
عشان ما تضحكش على نفسك عاوز بقى تمشي ورا حد وهو غرس فيك المعنى ده الله يعينك. بس انا بقول لك اهو مش الاصل ان هي مش موجودة الاصل ان هو مش موجودة
جميل وشوفوها بقى في الصحابة وشوفوها في التابعين وشوفوها وشوفوها في كل حد عاجبكم دلوقتي كم واحد ناجح جدا زاهرا في الاخرة وناجح جدا في تخصصه الدنيوي وبارز هتلاقوهم انتم ورقة وقلم كده هتلاقيهم معدودين. فلطالما ان هم معدودين
يبقى ايه بقى يبقى احنا نهدى كده شوية ونقول ان الواقع وان الاصل انك لازم ترتب الدنيا كويس اوي اوي اوي. فيه ناس الحمد لله الامر جه معهم ده رزق
الحاجة المهمة برضه اللي استيعابها في الباب ده. بصوا يا جماعة حاول ما تقاومش الفكرة اكتر ما تستوعبها الاول ان في ناس دلوقتي بتسمع حاجة هو مرعوب من السماع اللي بيسمعه دلوقتي
فمش قادر يبتلع الكلام اللي بيتقال ده. ليه جزء منها ان الكلام صادم بالنسبة له جزء منها ان مرعوب يصدق لان لو صدق ده معناه هيدخله في فكرة تانية خالص
هيعمل حاجة بقى تشفيت للتفكير اللي هو عايش فيه فهحاول حاول قبل حاول قبل ما تقاوم الفكرة اللي انت بتسمعها انك تسمعها بهدوء انك تسمعها بهدوء وتتعامل معها بهدوء شفها الاول كده فكر فيها
هل هي قريبة من الكلام ده ولا لأ طيب هل الكلام ده معناه تهميش انك تكون قوي بالوسائل اللي انت بتعملها لأ ليس معناها انها تكون ضعيف وانك تهميش القوة. اهم حاجة تكون قوة لدينك
طب لأ انا عاوز بس اكون بارز جدا في الدنيا ما فيش مشكلة بس ما تجيش تقول لي انا الدنيا ليه بقت همي يكون قوي لدينك. يعني ايه قوي لدينك؟ انك تسأل السؤال بقى الكاشف اللي ويعمل اشاعات جامدة بقى واقعد تحت اعمل كده ايه؟ يعني بس اشاعات صح
حياة واعمل تحاليل صح الله يكرمك وما تعملوش عند الناس اللي هم تحت بير السلم دول اللي بيقولوا لك ايه كويس كويس. واما تعمل مسحة اعمل مسحة حقيقية مسحة فعلا لناس فاهمة فانت عامل تحليل صح. ايه هو بقى التحليل بقى
هل انت بتقوي نفسك وكل التخصصات ديت فقط للاخرة بتقوي نفسك للحاجات دي كلها عشان دين ربنا انت متأكد اللي انت فيه ده عشان الدين وعشان الاخرة يعني انت النهاردة لما رحت خدت دورة كزا كزا كزا كزا في دولة كزا كزا كزا. انت رحت فقط عشان الاخرة؟ اه والله يا شيخ
ويمين بالله وما لك علي يمين الموضوع ده للاخرة جميل. ايه رأيك بقى ان علماء الاخرة بيقولوا انك لا يجوز انك تسافر عشان تاخد الدورة دي. لأ معلش يا شيخ
الناس ديت معلش يعني مش فاهمة ما شاء الله يعني انت كمان رايح للاخرة وفاهم احسن من علماء الاخرة فخلينا ندخل يعني كل واحد بصوا انا ما اتكلمتش خالص طول اللي انا اتكلمت ولا ده في حلال ولا حرام
انا قلت حاجة معينة ان اي حد ماشي في طريق يا جماعة اللي ماشي في كل اللي انا قلته ده وهو يريد الدار الاخرة وشايف عادي جدا ان هو عاوز الاخرة ومش عاوز الكلام ده وهو مرتب للاخرة والكلام ده كله يبقى يبقى
فانا ان شاء الله كلامي مش له دلوقتي. انا بقول يا جماعة انت انا بقول كده بالزبط زي اللي نازل يصلي. انت بتصلي لله ولا ماسك الموبايل عشان الناس ترفع صورة والناس تكون مبسوطة ويقولوا ما شاء الله عليه ده بيصلي وصوته حلو
انت تقصد ان احنا ما نصليش يا عم انا لا اقصد ما اقصدش اي حاجة ما اقصدش اي حاجة انا قاصد انك تقف مع نفسك وتبص في المراية كده وتعمل عملية تشريح وبما انك انت دكتور فهتبقى فاهم في التشريح كويس
شرح وادخل جوة وضوء بقى عشان انت هتدخل دورة انت هتدخل دورة الدورة دي بقى في قبرك وهتدخل اختبارات وهتدخل فهيحاول تركز وما تضحكش على نفسك فبلاش تضحكي على نفسك ان الست سبع تمن سنين اللي احتكيت بهم وضيعتي حاجات كتير جدا من الانوسة بتاعتك ومن القدوسية
بتاعة التحصين عشان كانت الاخرة لا لا انت عارفة كويس قوي ومين اللي بيحدد الاخرة؟ هو حضرتك اللي بتحددي الاخرة بس ولا ان آآ ما فيش نصوص شرعية وما فيش كلام للعلماء وما فيش
يعني انت كده لو خدتي بنتك كده وروحتي عند حد تسقي في دينه قلت له احنا هنروح نعمل واحد اتنين تلاتة وهنطلب بالطريقة دي وكده قال لك لا يجوز او ان الكلام ده هيشتت قلبها
هتروحي ولا هترجعي انتباه الاجابة عند حضرتك مش عندي انا فاما نيجي نقول رقم تلاتة الدعاء ولا تجعل الدنيا اكبر همنا ولا مبلغ علمنا ولا تسلط علينا من لا يرحمنا. الموضوع يبقى مختلف تماما تماما
انا بقول الكلام ده يا جماعة عشان كل واحد اللي في حتة اللي في الطب يسيب الطب واللي في الهندسة يسيب الهندسة واللي في التجارة يسيب التجارة واللي فاتح مشروع يسيب المشروع والكلام ده كله. انا ما بقولش كده خالص
لكن بقول لكم انتبه ابتغي فيما اتاك الله الدار الاخرة شوف انت فين وحاول تصحح مسارك وتزبط اسرتك وترتب نفسك كويس قوي عشان الموضوع ما تجيش يوم القيامة تفاجئ وبدا لهم من الله ما لم يكونوا يحتسبون
ده الموضوع طلع في حتة تانية خالص وانت كت شغال في حتة تانية خالص ما تستناش من ابنك وبنتك ان يتركوا اسار قبل الرحيل وتقول لي انا كنت مربيه ان هو صلاح الدين
وان هو اللي هيفتح مش عارف ايه وهو ما بيصليش في مسجد الفتح اللي تحت بيته وانت عاوزه يفتح القدس وبتقول لي انا مربيه على المعنى ده. مربيه ايه على المعنى ده يا حاج؟ انت بتصحيه الساعة سبعة الصبح عشان يلحق الدرس بتاع سانوي
وبتنسبوه اصله نايم الساعة اتنين فمش هيبقى مصحيه الفجر بس ان شاء الله عبدالرحمن هيفتح القدس ربنا يرزقه انه يصلي في مسجد القدس اللي تحت البيت الاول وبعد كده نشوف ايه
هنفتح ايه وهنقفل ايه يبقى تالت حاجة الدعاء اربعة الزهد وقلنا من الزهد ده باختصار شديد قوي ترك ما لا ينفع في الاخرة. اي حاجة ما تنفعكش في الاخرة يسيبها
ما تركزش فيها ان ابدأ مهم قوي في حد بيسأل سؤال جميل بيقول طيب انا عم ادرك ده والواقع لا يساعد على كده اعمل ايه بقى اعمل واقع يا جماعة ما فيش حد راح الاخرة وقع وساعده على كده
الاصل ان الواقع ضد يعني هم الصحابة والتابعين والناس والنبي صلى الله عليه وسلم لقاهم في مكة ان الواقع بتاعهم مساعدهم على كده لا ابدا انت شوف كويس قوي انك ايه الواقع اللي انت احيانا احنا مدبسين انفسنا في واقع معين
في بيئة معينة لما اكون انا غارز من في يعني بجسمي كله في مكان باجي اقول ان الواقع ده صعب مع يمكن اللي حصل يعني انا اعرف اخ في مدينة محترمة يعني دنيويا مترفة جدا يعني
كان عنده برنامج كده عاوز يهتم باولاده والبرنامج ده مش موجود الا في بيئة تانية محافزة تانية وفي مكان اقرب انه قروي ليس قروي لكن اقرب ان هو قروي وموجود مع حد من الافاضل كده
عارفين عمل ايه نقل سكنه عامين سنتين وخدا ولاده من المكان المطرف العالي ده وراح الناحية التانية وبدأ هو يتحمل مشاق انه يسافر عشان الشغل وان اولاده وزوجته سكنوا في المكان التاني ويروح لهم كل يوم بعد المغرب ويتعب شوية
بس عشان اولاده يتشردوا وياخدوا الفكر اللي هو بيربيهم عليه على فكرة الشيخ ده تشدد وده صعوبة وحرام عليك انت كده بتتعبهم اوي لا مش تشدد ولا حاجة. عارفين ليه
لان انت تعرف ناس ساكنين جنبه بقى هم الاتنين في مدينتي لا طلع من مدينتي راح الناحية دي. والتاني راح فين؟ عادي جدا راح كندا عشان ولاده برضو ايه ياخدوا تمرين معين ويتدربوا تدريب معين. فكل واحد
عنده ليلة يغني عليها. فكل واحد عنده همومه واهدافه اللي سافر كندا واللي سافر استراليا واللي سافر بريطانيا انت صقفت برجلك قبل ايدك وقلت الله على الناس اللي فاهمة الله على الناس اللي رايقة
نفسنا نبقى زي طنط ايه فلانة اللي خدت ولادها وراحت ايه سافرت برة طيب طيب وطنط يا عيني خديجة اللي خدت اسراء وسكنت المكان التاني ده الله يعينهم بقى يا سلطانة خديجة ديت معها يعني فلوسها على قدها
ومش عارف ايه والكلام ده كله فادعي لها يا شيخ الله يكرمك راح فين المشكلة فين؟ بل تؤثرون الحياة الدنيا لان امريكا واستراليا دول كلهم دنيا فاحنا ناس كتير منا معظماها
لكن الاخرة اللي مش واخدة التعزيم ده فمش شفناها ان في واحد ممكن ينقل المدينة المنورة فقط عشان ولاده يدنوهم لمدة سنتين قريبين من نزام معين يرتقوا فيه هو عاوزهم يحصلوا علما ما انا عارف ناس كده والله انا ما بقولش كلام كده ارتجالي. هاعرف ناس سافرت المدينة
المنورة عشان ولادهم كان في برنامج اسمه حفز الوحيين البخاري ومسلم والقرآن طبعا فالناس دي سافرت وقعدت تلات سنوات وآآ هدف السفر كله كده واول ما اخلص الموضوع رجعوا فدي ناس يا جماعة فاهمة بتعمل ايه
هي عاوزة اخرتها. انا لو ابن الراجل ده هتشرد ايه انا لو ابن الراجل ده ايه اللي هتشربه وعادي جدا برضو انا هرجع ادخل مدارس انترناشونال واكسر الدود. اه هرجع ايه؟ بس يعني اراجع يا جماعة عارف كويس قوي ان في اخرة في المشهد
وانهاب بعليها جدا في حياتي وان الاسرة اللي انا ساكنة فيها معلياها لكن ايه اللي بيخلي شباب يتدمروا اه نفسيا في اعدادي وفي سانوي لان هو شايف ان السانوية مبلغ علمنا طالما انت تحت عشرين سنة. فلما فاتك مجموع معين كل سنة وانت طيب
راح كل شيء فمش قادرين نستوعب ابدا ان ابني هيعرف يعيش كويس هو الولد مش قادر يستوعب. الفردوس الارضي ساب سبحان الله! يبقى قلنا ترك ما لا ينفع في الاخرة
والحاجة الخامسة قلنا الغربة بقى من غربة ان الاخت اللي سألت سؤال الطيب الجميل وقالت موضوع طيب نعمل ايه في الواقع كنا نصنع واقع نصنع واقع ان احنا نحاول بقدر الامكان
فكرة انك تعيش وتحس احساس الغريب احنا يا جماعة ما بنروحش ان ايه يعني مش بالعافية بنخلي انفسنا غرباء لكن انا هقول لحضرتك على حاجة هي اللي لابسة لبس امهات المؤمنين والمحجبة
الجامعات الخاصة دلوقتي او البنت اللي لابسة طبعا محجبة عندي مش اللي مغطية شعرها. انا مغطية شعرها دي بتبقى اسمها ايه؟ آآ البنت الطيبة ماشي احنا بنتكلم عن اللي لابسة الحجاب الذي ان طلبه وكلفه
الله وكلف النبي صلى الله عليه وسلم به الايه؟ نساء المؤمنين. هنتكلم عن الحجاب ده. ما بتكلمش عن الحجاب اللي في دماغك انا بتكلم على الحجاب اللي ربنا امر به
على فكرة انا لابسة حجاب شرعي ما لكيش علاقة بقى انت لابسة ايه؟ انا بتكلم عن الحجابين شوفي بقى الحجاب بتاعك ده. للفت الانزار ام لستر القاضي الانزار. كل واحد بقى ايه فاهم كويس قوي بيعمل ايه
فالبنت اللي لابسة الحجاب الشرعي او لبس امهات المؤمنين اللي هو اعلى زي بالمقام الاعلى في الحجاب الشرعي. البنت دي يا جماعة هي بتشعر وهي في الجامعة وسط الجامعة دلوقتي في الزمن اللي احنا فيه. هي لوحدها كده مش حاسة ان هي غريبة شوية
يعني هي دلوقتي كل الناس شبهها ولا الاصل ان في غربة ما الشاب الذي اراد ان يكتسي وجهه جمالا بالاقتداء بهدي رسول الله وان الله يجمل سمته باللحى. هذا الشاب
اعيش مفهوم العيش يعني حاسس ان هو غريب ولا شبه الناس التانية ده دلوقتي غريب ولا الناس شبه الناس التانية فهو غريب فهو مش طلب الغربة ولا حاجة هو اقتدى
آآ بالصالحين وان الصالحين دول الاصل فيهم ان هم قليلين. الحياة اما يشعر بالموضوع دوت ايه اللي يخليه يشعر بالغربة الاستعداد للاخرة الغربة دي يا جماعة مش الكآبة بقى عادي جدا الغربة ديت زي بالزبط كده اما بيجيك واحد اجنبي وينزل مصر
فلبس لبس معين وتلاقيه بيتكلم بلغة معينة والقصة دي كلها صح جميل؟ وهو مش فارق معه وعايش مبسوط وفخور وقاعد يفتخر وبيطلع الكاميرا وقاعد عمال يتصور والكلام ده كله جميل؟ اه الراجل ده دلوقتي هو غريب ولا مش غريب
هو ظاهرا دلوقتي غريب ولا لا؟ الخليجي يا جماعة بينزل مصر هو حسان فيه جزء من الغربة ولا لا في لبسه وفي سمته اه غريب بس هل الغرابة ديت عاملة له ازمة نفسية
واللي قاعد مبسوط ومش عارف ايه والكلام ده كله ويتصور ليه؟ لان هو مش حاسس ان ان العرف اللي هو والحاجات اللي هو مؤمن بها اللي بيتكلم واللهجة اللي بيتكلم بها حاجة تشينه بالعكس ده هو بيفتخر بها
صح اه هنا شعور الغربة ده اللي انا اقصده عشان بعض الناس يقول لك ده هيودينا الكآبة. لا مش هيوديك الكآبة عادي جدا الشعور ده شعور الفخر لو انت فعلا مقتنع ومبسوط قوي بيه
ابن عمر يقول اخذ النبي صلى الله عليه وسلم بمنكبيه ثم قال كن في الدنيا كأنك غريب دي وصية النبي صلى الله عليه وسلم. كن في الدنيا كأنك غريب. استحضر الشعور الغريب وشرحنا الكلام ده كويس قوي المرة اللي فاتت
وقلنا مشاعر الغريب طيب من الاستعداد للاخرة رقم ستة اعتقد ان احنا كنا وقفنا هنا يعني بس يعني لان اتأخرنا وبقى لنا فترة ما قعدناش فقلنا نراجع ونأكد على المعاني دي
آآ رقم ستة التخلص من المزالم التخلص من المزالم اللي بيستعد للاخرة يا جماعة التخلص من المزالم سواء المزالم المادية المادية الحقوق المعنوية فخلص من كانت عنده مزلمة لاخيه فليتحلل منها من اليوم قبل ان يأتي يوم لا دينار ولا درهم
الله اكبر فان كان يعني ما لوش اي حاجة فان كان له عمل صالح اخذ منه انت دلوقتي قلت لان الاخ فلان ده مرائي او اخزت نصيب بنت اخيك في الميراس
ماشي يا سيدي انا عاوز استعد للاخرة. اعمل ايه اوعى تدخل قبرك وانت شايل زلم. لان ربنا قال قد خاب من حمله زلمه كده خلاص الخيبة لازماك لازماك ودي بقى الناس الخايبة فعلا يقول لك فلان ده شاطر وفلان ده خايب
وخاض من حمل زلمه استشعر كده يا جماعة انك تصحى يوم القيامة النقد تبعث يوم القيامة. شايف الزلم وداخل على ربك. ياه! موقف صعب قوي وظالم مين زالم ولاد اخوك
بالايتام او زالم خير الانام في عصرك وهم اهل الدعوة واهل العلم. انزاك. يعني الناس اللي كانوا بيبصروك بدينك ويعلموك واللي كانوا سبب انك سبت القهوة قهوة الدنيا ودخلت البيئات الصالحة
فمعدش وراك انك تطلق لسانك بفلانة وفلان فالمعنى ده يا جماعة انتبهوا لي طبعا كانت عنده مزلمة انا لي مظلمة في واحد قاعد يغتاب واديا واعدت تصنف البشر في ناس كده يا جماعة هيا بنا نؤمن ساعة نصنف ساعة دول ده شعر
يصنف سين ويصنف صاد ويصنف كزا مش عارف يقعد وسبحان الله ما اطلق الله لسان عبد في عيوب غيره الا لغفلة من عيوب نفسه. اي واحد مشغول بغيره فده له خلل
عنده لم ينتبه لها عشان كده من قلة التوفيق ان تنشغل بغيرك فاللي عنده مزلمة ده ييجي يوم القيامة واحد واخد فلوس من حد يوم القيامة رد الفلوس يا حاج
والله خلاص ماشي خلاص خلاص ياخد الفلوس. الفلوس ايه؟ الفلوس مش هتنفعني هنا. طب ايه العملة؟ في السماء؟ ايه العملة يوم القيامة؟ العملة نبت الحسنات ناخد بقى من العمل الصالح
يا سلام التخلص من المزالم ليس سهل يا جماعة هيحتاج وقت طويل انت مسلا عمرك عنده اربعين سنة ما تحتجش في حساب محترم اسأل بقى نفسك انا ظلمت مين مين اللي مين اللي اخزت منه مين اللي اغتبته؟ مين ظلمت عرضه؟ مين ضربت جسده؟ مين اخزت ماله
من من من؟ ودايما بقى في الفتن بقى مين في الفتن انت زقيته ما انت ياما كتبت بوست وفي ناس نزلت عشان البوست الجميل بتاعك ده وفي الاخر نزلوا واجروا الفتنة
مين السبب النجم اللي كتب البوست ده اشوف الناس اللي نزلت بسبب كلامك والناس اللي قاومت وعملت الغلط بسبب كلامك والناس والناس والناس عشان كده يا جماعة ربما بعضنا يحتاج لسنوات ان يصلح القديم
ويحتاج التعفف من المزالم الجديدة برضو ديون وكده لكن يا جماعة نصيحة نصيحة وانتبهوا لها اللي عاوز اخرته ويستعد لها مهم قوي ان في كل لحزة من لحزاته ان صفحته تكون بيضا من حقوق العباد
لازم صفحتك تكون بيضاء. كل يوم اسأل نفسك عن الصفحة بيضا يوم ايه النهاردة يا ترى انا صفحتي بيض ولا لأ شوف بقى واجتهد بصوا يا جماعة الله سبحانه وتعالى لا يرد لا يرد صادقا
واحفظوا مني الجملة اللي جاية دي ان صدقت في طلب الدنيا فقد تأتي لك وقد لا تأتي فانت صادق انك تجيب مجموعة صواب انك تكون الاول في الفروسية. صادق انك تكون في كلية طب
ان صدقت في طلب الدنيا فقد يعطيها لك وقد لا يعطيها لك ولكن ان صدقت في طلب الاخرة فسيعطيها لك فانت لو صدقت في التحرر والتخفف من مزالم العباد واجتهدت
سيوفقك الله عشان ما تقولش انا كنت ناسي انا كنت مش عارف ايه ده انا ما خدتش بالي انا نسيت المزالم ان تجتهد في تحرير قيفتك هتلاقيه في الاخر هتلاقي ان الموضوع ربنا بيسددك
وبتتزكر المزالم طيب وغيرك والتانيين اللي انا ناسيهم ربما يعفو عنك الدنيا وربما ان الله لصدقك يتولى هذا الامر كما قال النبي صلى الله عليه وسلم في حديث عرفة ان الله يتجلى لاهل الموقف ومما يقول لهم
وقضمنت لهم التبعات. يعني اي حاجة فيها تبعات الله يضمن لك. وعنك فالمعنى ده مهم انك في كل لحزة صفحتك تكون بيضا من حقوق العباد. تكون بيضاء من حقوق العباد
كل واحد منا يعفو عن الاخر عشان تصفو النفوس يا جماعة اجمع العائلة كده وآآ تزكرهم بالكلام ده قل لهم ايه رأيكم عفو عن الاصدقاء؟ نعفو عن كزا نعفو عن كزا
بس الصراحة يا شيخ انا اقول لحضرتك على حاجة يعني الموضوع ده متعب ومحرج. صح ولا لا موتب ولا مش متعب ومحرج متعب صح ان تعبت الان في طلب العفو والمسامحة
سيأتي عليك المستقبل وهتعمل الف حساب الا تتعدى على احد او تغتاب احد شوف شوف انت ملتحي شوف شوف داخل ازاي مش مهتم كده بنفسه ومش عارف ايه. خلاص الحرج اليوم هين
وهو اهون عليك الف مرة من تعب الغد في يوم خمسين الف سنة انت قاعد في مجلس تاكل عرضي لو مش عاوز انك تتحرج اتحرج يا سيدي يتحرج بدل ما تيجي يوم القيامة على رؤوس الاشهاد محمد صلى الله عليه وسلم حاضر وادم عليه السلام حاضر ابراهيم عليه السلام حاضر نوح عليه السلام حاضر
ادريس حاضر دي الكفل حاضر اسماعيل حاضر كل الانبياء حاضرين. وكل الصحابة حاضرين والحواريين حاضرين والحضارات كلها بقى الفرعون والكنعانية والفارسية والرومية كل دول حاضرين والجن حاضرين والملايكة حاضرين واه كل دول وتروحي انت بقى طالعة قدام الناس
ويتقال عليك كنت جالسة في دار اسمها دار كزا واسمها دار قرآن للاسف الشديد. واكلت ارض فلان في اليوم ده ياه عندك استعداد بقى تتحملي الحرج ده اتحمليه مش مشكلة يمكن ده بسيطة يمكن بسيطة على قلبك. هي على فكرة هي بسيطة على قلب مين؟ كل غافل
كل واحد لا يستحضر الدار الاخرة لكن خليه انا اتحرق اتحرق طالما انا يعني يغلب على ظني ان ان شاء الله ان ان هذا الانسان سيعفو اروح اقول له طيب انا فكرت دلوقتي انا في مسألة بس انا مش عارفة كده انا زلمته ولا لأ. ففي شبهة زلم
يعني هو المسألة عندي شبهة. اعمل ايه؟ اعمل على اساس ان هو شبهة ولا اعمل ان هو مش شبهة اقول لك اعمل بكلام رسول الله. دع ما يريبك الى ما لا يريبك
يا سيدي اعتبره ان هو ظلم وتخفف منه الكلام ده مهم جدا جدا جدا يبقى النقطة الساتة الا وهي التخلص من المزالم طب يا شيخ ايه رأيك احنا كان عندنا في المعهد بتاعنا الشرعي طبعا هو معهد شرعي للعلوم الشرعية وكده يعني عشان حضرتك تكون عارف
احنا عندنا نص ساعة كده اسمها غيبة العلماء وهتك اعراض الاولياء دي بتبقى مادة بسيطة كده هتك الاعراض لاخوة الرياض اه المتن ده نص ساعة احنا كنا بنعمله آآ بعد ما بنخلص الجلسة ديت وبنروح نحس ان احنا تقريبا عملنا حاجة غلط
فبنقول ايه بقى فبنروح بندعي للمشايخ نقول يا رب اغفر لنا ولهم ويا رب استرهم مش كده كافي لا مش كافي ليه مش كافي؟ لانك انت عندك حصة بكرة ورايح تحضرها ومحضرها
في هتك الاعراض عارفة ايه يعني ايه هتك الاعراض انت بتقول كلام كبير اوي هو انا بقول لحضرتك انك انسانة ما بتفهميش وانك انسانة مرائيا او انسانة بتحب الشهرة او انسانة مش عارفة عاملة فيها كزا وانسانة كزا وانسانة كزا هو دا اسمه ايه
هتك العرض ده يا جماعة كل ما يخدش صحيفة الانسان وشيم النساء لو ما فيش مشكلة كمان ونقول دعاء ختام المجلس كمان يا سلام عليك لا يا جماعة لازم تصعب عليك توبة الغيبة عشان ما تعملهاش تاني
لكن عادي جدا كده بجرة الم كده ان ده اننا نتكلم في البشر ونغلط فيهم ومش عارف ايه. وكمان ان في ناس تخصصها يقول لك انا ما بتكلمش في اي بشر. انا سايب اليهود والنصارى والعلمانيين والليبراليين والمجرمين والفاسقين تاركين الصلاة والكلام ده كله. انا تخصص
بصي بس دعاة وعلماء والله سبحانه هو ربنا فطرني كده انا تخصصي صالحين انت مش قلقان على نفسك انت عندك جرأة شديدة له قوي كده هو انت ما انت مش داخل قبرك ولا ايه؟ انت مش جاي معنا؟ احنا رايحين انت مش جاي
عشان كده يا جماعة ما بتجيش تعمل اللي انت نفسك فيه وتيجي تقول لي خلاص انا ايه هستغفر لهم يعني ايه تستغفر لهم والله الاستغفار ده هتيجي يوم القيامة يمكن هو ما يقبلش هو له حق عندك
لكن في واحد فعلا تاب توبة حقيقية وفعلا بكى وتألم وندم ان جاب سيرة الناس دي ومش هينفع خالص انه يروح يقول لهم ومش قادر ونفسه مش جايباه ومش عارف ايه بس قاعد ماسك لسانه حط عليه بلاستر
واحد ليل نهار يستغفر ليهم وبل وتصدق ليهم بصدقات بل ويثني عليهم في المكان الذي اطلق لسانه فيهم ده نقول يرجى يرجى ده مش حسم لكن نقول يرجى ان الله يعفو عنه
وان الله يردي من اغتابهم يوم القيامة ان الناس دي صدقت في التوبة. يرجى طيب ده كله على سبيل الرجاء ليس على سبيل الحسم طب الحل ايه؟ الحل انك توقف النزيف وما تجيبش سيرة حد تاني
الا ببينة ببينة قطعية وبلاش يا جماعة تحضروا في المجالس اللي هي فيها آآ نص ساعة غيبة دي كل شهر ناخد حاجة كمان ولا كفاية كده خلونا نختم كمان حاجة
تساعدنا في الاستعداد في حد باعت على الخاص بيقول طب في مشكلة ان احنا مع في بعض الفضلاء عملوا مشاكل كتيرة قوي بصوا يا جماعة خلي اللي يتكلم يكون عالم
هو يتكلم وانت قل والله يا جماعة العالم فلان قال على فلان ان هو ليس اهلا لا اخذ العلم منه وانا بالنسبة لي ليس الا ناقل بس نقطة واسكت يعني ده لو كان يعني يعني نفسك غلباك قوي ومزنوق في الكلمتين دول. تقولهم بالطريقة دي. والله يا جماعة انا قرأت للشيخ ابن عثيمين
بيقول ان ده ما يتاخدش منه ابدا بس واسكت يبقى انت عملت ايه بقى نقلت كلام العالم لكن في واحد بقى ماشي في الشارع آآ داخل بتاع البقالة. عمه بتاع البقالة. على فكرة الشيخ ابن عثيمين بيقول احنا ما ناخدش من الشيخ اللي جنب الجامع ده
وبعدين يركب تاكس على فكرة بتاع التاكسي عمو الشيخ ابن عثيمين بيقول احنا ما ناخدش من عمه الامام اللي ساكن في الجامع ده واه لا ده دي حياة ده مشروع. ده مشروعك. ده انت عامل موقع للموضوع
وبيبان يا جماعة كل واحد بيبان بينه وبين نفسه عشان كده بقول لكم يا جماعة احنا مش مش في موطن ان احنا نقول حلال وحرام ونضغط على بعض. هو موضوع مكاشفة. احنا المكاشفة وعلى حسب يمكن يا اخي تحليل
يطلع ايجابي وانت ما بيبقاش عندك حق. واحد تاني يطلع تحليله سلبي. المهم اعمل تحليل ونشوف التحليل ده هيوديك فين اه رقم سبعة التوبة ودي من اعظم الاستعداد للاخرة وتوبوا الى الله جميعا. ايها المؤمنون
ايها المؤمنون لعلكم تفلحون التوبة يا جماعة الندم على كل ذنب اذنبته زائد العزم على عدم العودة تجديد التوبة انك دايما تجددها والتوبة يا جماعة تجب ما قبلها. دي ميزة تهدم ما كان قبلها. كما قال النبي لعمرو بن العاص تهدم
التوبة بتهدم التوبة الحقيقية ان في انا عاوز اتوب من الغيبة في طبعا المزالم لها طريقة في الغي في التوبة هو ايه الغيبة؟ واحد بيقول لي يعني ايه غيبة؟ او ضابطها. الغيبة ذكر العيب بظهر الغيب
خلاص سهلة وحط نقطة شل نقطة. ذكر العيب بظهر الغيب امال تتكلم في العيوب وهو غايب عنك والاغتياب ادام الكلاب الاغتياب ده الاكلة بتاعة الكلاب ايحب احدكم ان يأكل لحم اخيه ميتا والذي يأكل لحم اخيه يوم الكلاب بل الارتياب ادام الكلاب. عافانا الله واياكم
فمن الاستعداد للتوبة من الاستعداد للاخرة؟ التوبة انك التوبة بتهدم الماضي اكيد يعني بتسفر العداد كنت توبة حقيقية في الندم اللي انا وقعت في الكلام ده عشان كده النبي صلى الله عليه وسلم كان بيعدوه في المجلس الواحد رب اغفر لي وتب علي
بيأدي له كم مرة هم يقولوا مية مرة والنبي صلى الله عليه وسلم يقول اني استغفر سبعين مرة سبحان الله المعنى ده مهم انك تعيشه فكرة انك اللهم اغفر لي وتب علي بتمحو الماضي كله
والتوبة هي مش باللسان هي بحدود الجنان. مش انا تبت قلبك فين من الجملة اللي انت قلتها من لسانك دي فالتوبة تكون من الزنوب القديمة وبالتالي هتحتاط في المستقبل الا تضيف جديدة
التوبة احنا بنتوب من القديم وبالتالي بنأكد ان الجديد ما نضيفش جديد نسأل الله ان يرزقنا واياكم التوبة وان يعفو عنا وعنكم ويسددنا واياكم بحسن عمل وحسن الخلق وحسن الختام اقول قولي هذا
هذا واستغفر الله لي ولكم
